
BG05SFPR002-1.035-0021 – Готовност при бедствия в обл. Русе
Проект BG05SFPR002-1.035-0021 „Повишаване готовността на област Русе за предотвратяване и овладяване на бедствия, пожари и извънредни ситуации“ се изпълнява по Програма „Развитие на човешките ресурси“ 2021–2027 и е съфинансиран от Европейския съюз.
Програма: Програма „Развитие на човешките ресурси“ 2021–2027
Приоритет: „Насърчаване на заетостта и развитието на умения“
Процедура: BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“
Наименование на проекта: „Повишаване готовността на област Русе за предотвратяване и овладяване на бедствия, пожари и извънредни ситуации“
Код на проекта: BG05SFPR002-1.035-0021
Регистрационен номер на административния договор: BG05SFPR002-1.035-0021-C01
Начална дата на проекта: 01.04.2026 г.
Крайна дата на проекта: 01.04.2028 г.
Продължителност: 24 месеца
Статус: В процес на изпълнение
Конкретен бенефициент: Регионална дирекция „Пожарна безопасност и защита на населението“ – Русе
Партньори: Община Русе, Община Иваново, Община Бяла, Община Борово, Община Ценово, Община Ветово, Община Сливо поле и Община Две могили.
Обща стойност на проекта: 182 090,06 евро
Безвъзмездна финансова помощ: 182 090,06 евро
Финансов ресурс за Община Иваново: 41 589,21 евро, от които 38 155,24 евро за закупуване на специализирана техника и 3 433,97 евро за непреки разходи.
Основна цел на проекта
Основната цел на проекта е да се повиши готовността за реакция при природни бедствия, пожари и други извънредни ситуации на територията на област Русе чрез укрепване на оперативния капацитет на РДПБЗН – Русе и доброволните формирования към партниращите общини.
Проектът е насочен към подобряване на техническата обезпеченост, повишаване на знанията и практическите умения на професионалните служители и доброволците и усъвършенстване на координацията между участващите институции при възникване на кризисни ситуации.
Основни дейности
В рамките на проекта се предвиждат:
· закупуване и въвеждане в експлоатация на специализирана пожарна, спасителна и защитна техника и оборудване;
· провеждане на специализирани обучения за служители на РДПБЗН – Русе и доброволци от общинските доброволни формирования;
· провеждане на съвместно практическо полево учение с участието на представители на всички партньори;
· повишаване на техническия и административния капацитет за предотвратяване и овладяване на бедствия, пожари и извънредни ситуации.
Дейности на Община Иваново
За нуждите на доброволното формирование към Община Иваново по проекта е предвидено закупуването на един брой нов самосвал – товарен автомобил с хидравлично управление на платформата и възможност за тристранно саморазтоварване.
Специализираната техника ще се използва за:
· транспортиране на инертни материали, почва и техника;
· изграждане и укрепване на минерализовани ивици при горски пожари;
· поддържане на пътища за противопожарни цели;
· разчистване на терени и създаване на просеки;
· ограничаване разпространението на пожари;
· подпомагане действията на доброволното формирование при бедствия и други извънредни ситуации.
В специализираните обучения по проекта ще участват четирима доброволци от доброволното формирование към Община Иваново. Представители на общината ще вземат участие и в предвиденото съвместно полево учение.
Очаквани резултати
С изпълнението на проекта се очаква:
· повишаване на готовността и уменията за реакция при бедствия и пожари;
· подобряване на техническата обезпеченост на РДПБЗН – Русе и доброволните формирования;
· повишаване безопасността на служителите и доброволците;
· укрепване на взаимодействието между пожарната служба и общините;
· разширяване на капацитета на доброволните формирования;
· осигуряване на по-бърза, координирана и ефективна реакция при извънредни ситуации;
· подобряване защитата на населението, инфраструктурата и околната среда в област Русе.
Проектът предвижда обучение на общо 15 служители на РДПБЗН – Русе и 45 доброволци от доброволните формирования към партниращите общини, както и провеждане на съвместно полево учение с участието на 60 представители на партньорите.
Проектът е съфинансиран от Европейския съюз.

